armvectores/hy_wikipedia_2023 huggingface dataset:
Արծվի Հունանյան

Արծվի Ստեփանի Հունանյան (ապրիլի 5, 1926(1926-04-05), Աշոցք, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ - դեկտեմբերի 26, 2010(2010-12-26)), հայ գրականագետ, թատերագետ։ Բանասիրական գիտությունների դոկտոր (1994)։ Հայաստանի գրողների միության անդամ (1964)։


== Կենսագրություն ==
Արծվի Հունանյանը ծնվել է 1926 թվականի ապրիլի 5-ին, ՀԽՍՀ Ղուկասյանի շրջանի Ղուկասյան գյուղում։ 1933 թվականին ընտանիքով տեղափոխվել է Լենինական, որտեղ և ստացել է միջնակարգ կրթությունը։ 1943 թվականին սովորել է Լենինականի մանկավարժական ինստիտուտի լեզվագրական ֆակուլտետում։ 1949 թվականին ավարտել է Երևանի Թատերական Ինստիտուտը։ 1953-1962 թթ.` Հայպետհրատի խմբագիր, 1962-1967 թթ.` ՀՀ ԳԱԱ արվեստի ինստիտուտի ավագ գիտ․ աշխատող, 1968 թվականին՝ «Գրական թերթի» բաժնի վարիչ, 1980-1986 թթ.` «Սովետական գրող» հրատարակչության ավագ խմբագիր։ 1964 թվականին «Արդի հայ դրաման» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1969 թվականից աշխատել է «Հայֆիլմ» կինոստուդիայում, միաժամանակ՝ «Էկրան» հանդեսի խմբագրությունում։ Հունանյանի հոդվածներն ու աշխատությունները վերաբերում են հայ դրամատուրգիայի, ինչպես և թատրոնի ու կինոյի զարգացման, տեսության և պատմության հարցերին։ ԽՄԿԿ անդամ 1949 թվականից։


== Երկեր ==
Արդի հայ դրաման, Երևան, 1964, 199 էջ։
Դրամատուրգները և արդիականությունը, Երևան, 1978
Դրամատուրգիա և թատրոն, Երևան, 1980։
Սովետական հայ դրամատուրգներ, Երևան, 1986։
Դերենիկ Դեմիրճյանի դրամատուրգիան, Երևան, 1988։
Պատմական արդարությունն ընդդեմ ուրացության, ՀԳՄ հրատարակչություն, 2007,108 էջ։


=== Թարգմանություններ (ռուսերենից) ===
Գո Մո-Ժո, Ընտիր երկեր (գրքում զետեղված «Երկվորյակներ» պիեսը թարգմանել է Ա. Հունանյանը), Երևան, 1954, 422 էջ։


== Ծանոթագրություններ ==
Ռենտգենաբուժություն

Ռենտգենաբուժություն, ռենտգենաթերապիա, ուռուցքային և ոչ ուռուցքային մի շարք հիվանդությունների բուժումը ռենտգենյան ճառագայթներով։ Ռադիոթերապիայի մեթոդներից է։ Ռենտգենաբուժությունն առաջին անգամ առաջարկել է Ի․ Թարխանովը՝ 1896 թվականին, իսկ 1897 թվականին Լ․ Ֆրեժունդն առաջինն է կիրառել թերապևտիկ նպատակով (մանկաբուժության մեջ)։ 1900 թվականին Ռենտգենաբուժությունն արդեն կիրառվում էր Եվրոպայի գրեթե բոլոր երկրներում, ինչպես նաև Ռուսաստանում։ Բժշկության մեջ ռենտգենյան ճառագայթների օգտագործումը հիմնված է հյուսվածքների ճառագայթներ կլանելու և վերջիններիս կենսաբանական ազդեցության վրա։ Հիվանդներին ճառագայթահարում են ռենտգենաբուժական սարքերի օգնությամբ։ Կախված ճառագայթվող հատվածի խորությունից, ընտրում են ճառագայթման անհրաժեշտ ֆիզիկատեխնիկական պայմաններ։ Խորը Ռենտգենաբուժության դեպքում, երբ լարումը 180-200 կվ է, օգտագործում են 0,5-2,0 մմ հաստությամբ պղնձյա ֆիլտր, այդ դեպքում հյուսվածքների խորքն են թափանցում հոմոգեն կոշտ ճառագայթներ։ Մակերեսային Ռենտգենաբուժության դեպքում կիրառվում է 80, 100 կամ 120 կվ լարում, օգտագործում են 0,5-3 մմ հաստությամբ ալյումինե ֆիլտր։ Ռենտգենյան ճառագայթների թերապևտիկ ազդեցությունը կախված է կիրառվող ճառագայթների տեսակից, քանակությունից, ճառագայթման ժամանակից, հիվանդության բնույթից և օրգանիզմի ռեակցիայից։
Christina Aguilera in Concert

Christina Aguilera in Concert, ամերիկացի երգչուհի Քրիստինա Ագիլերայի համերգային շրջագայությունը, որը կազմակերպվեց իր Christina Aguilera (1999) և Mi Reflejo ստուդիական ալբոմների գովազդի համար։ Համերգը կայացավ ԱՄՆ֊ում, Կանադայում, Լատինական Ամերիկայում և Ասիայի երկրներում։ Շրջագայությունից ստացված եկամուտը կազմում է շուրջ 34 միլիոն դոլլար։


== Տեղեկություններ ==
2000 թվականի ապրիլի 27֊ին հայտարարվեց, որ Ագիլերան սկսում է իր համերգայի շրջագայությունները, որպեսզի նպաստի իր Christina Aguilera (1999) և Mi Reflejo ստուդիական ալբոմների առաջխաղացմմանը։ Ըստ MTV News֊ի շրջագայության հովանավորները Sears և Levi’s ընկերություններն են։


== Հայտնագործություններ ==
Destiny's Child (Հյուսիսային Ամերիկա)
soulDecision (Հյուսիսային Ամերիկա)
Sygnature (Հյուսիսային Ամերիկա)
McMaster & James (Կանադա)
Alecia Elliott (Սու Ֆոլս, Տրավերս Սիթի)
The Moffats (Տորոնտո, Վիննիպեդ, Էդմոնտոն)
mytown (Օտտավա, Կագլարի, Վանկուվեր)
Before Dark (Բոններ Սպրինգս, Դե Մոյն, Սպրինգֆիլդ)
Faze 4 Միլուկոի, Չիկագո)
Christian Davis (Սիեթլ, Կոնկորդ)
Brownskin (Գոնոլուլու)
DisGuyz (Գոնոլուլու)
Jyve V (Սան Խուան)
Son Miserables (Պանամա)


== Ստեղծագործությունների ցանկ ==


== Շրջագայության ամսաթիվ ==


== Կատարողներ ==
Մայքլ Անդերսոն— բասս կիթառ
Ալեքս Ալեսսանդրոնի— ստեղնաշարային գործիքներ
Բրայն — ստեղնաշարային գործիքներ
ՋիՋի — ստեղնաշարային գործիքներ
ՋիՋեյ Ջորջ — ДиДжей
Ռաֆայել — ստեղնաշարային գործիքներ
Եզկվել ԱլարաЕ — ստեղնաշարային գործիքներ
Դան Սիստորս— կիթառ
Թեդդի ԿամպբելլТ — հարվածային գործիքներ
Քեյ Չանն― ձայնագրություն
Լատոնիա Հոլումաս —բեկ֊վոկալ
Էլիզաբեթ Կվինտոնես — բեկ֊վոկալ
Դիանա Գորդոն— բեկ֊վոկալ
Ուինն Պատրիկ — բեկ֊վոկալ
Բերդուրլի

Բերդուրլի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Տրանսիլվանիա հյուրանոց

«Տրանսիլվանիա հյուրանոց» (անգլ.՝ Hotel Transylvania), ռեժիսոր Գենդիյ Տարտակովսկիի մուլտֆիլմը, որի գլխավոր հերոսներին հնչյունավորում են Ադամ Սենդլերը, Էնդի Սեմբերգը, Սելենա Գոմեսը, Քևին Ջեյմսը, Ֆրեն Դրեշերը, Սթիվ Բուշեմին, Մոլի Շեննոնը, Դևիդ Սպեյդը, Սի-Լոն, Ջոն Լովիցը։
Կոմս Դրակուլան իր և իր սիրելի աղջկա համար կողմնակի անձանցից լավ թաքցրած մի հոթել, որտեղ գալիս են հանգստանալու ընտանեկան հոգսերից հոգնած բոլոր հրեշները։ Բայց հրեշների հանգիստը խանգարվում է, երբ Դրակուլայի դստեր Մեյվիսի ծննդյան օրը հրեշների անառիկ ամրոցում հայտնվում է Ջոնաթանը։


== Սյուժեն ==
Իր կնոջ՝ Մարթայի (Ջեքի Սենդլեր) մահվանից հետո, ամբոխի կողմից բարկացած, Դրակուլան (Ադամ Սենդլեր) նախագծում և կառուցում է զանգվածային 5 աստղանի հյուրանոց Տրանսիլվանիայում, որտեղ պլանավորում է մեծացնել իր դստերը՝ Մեվիսին (Սելենա Գոմես)։ Հյուրանոցը ծառայելու էր հանգստի վայր աշխարհի բոլոր հրեշների համար։
Հայտնի հրեշներ ինչպիսիք են Ֆրենկն (Քևին Ջեյմս) ու նրա կինը՝ Յունիսը (Ֆրեն Դրեշեր), Ուեյնն ու մարդագայլ Վանդան (Սթիվ Բուշեմի և Մոլլի Շենոն) և նրանց ընտանիքը, Անտեսանելի Գրիֆինը (Դեյվիդ Սփեյդ) և Մյուրեյ Մամմին հաճախ մնում էին հյուրանոցում, որը ամբողջովին անվտանգ էր և ազատ էր հրեշների համար։
Մեյվիսի 118-րդ ծննդյան տարեդարձին Դրակուլան թույլ է տալիս նրան լքել ամրոցը՝ մարդկանց աշխարհը տեսնելու համար։ Սակայն հայրը մշակում է մի ծրագիր, որով իր զոմբիները կերպարանափոխվում են մարդկանց՝ աղջկան վախեցնելու նպատակով, որպեսզի նա կարողանա անվտանգ տուն վերադառնալ։ Պլանն աշխատում է, բայց զոմբիները անմտածված կերպով հյուրանոց են բերում քսանմեկամյա Ջոնաթանին (Էնդի Սեմբերգ)։


== Ծանոթագրություններ ==


== Արտաքին հղումներ ==
Տրանսիլվանիա հյուրանոց(անգլ.) ֆիլմը Internet Movie Database կայքում
«Տրանսիլվանիա հյուրանոց»(ռուս.) ֆիլմը ԿինոՊոիսկ կայքում։
Կաստեխոն դել Պուենտե (քաղաք)

Կաստեխոն դել Պուենտե, քաղաք Իսպանիայում, Ուեսկա համայնքի կազմի մեջ է մտնում։ Զբաղեցնում է 25,43 քկմ տարածք։ Բնակչությունը 2010 թվականին ընդամենը 399 մարդ էր։ Համայնքի ադմինիստրական կենտրոնից հեռու է 60 կմ։


== Արտաքին հղումներ ==
Պաշտոնական կայքը Archived 2016-04-11 at the Wayback Machine.
Կրեմեշնիտե

Կրեմեշնիտե (բոս․՝ krempita, խորվ.՝ kremšnita, գերմ.՝ Cremeschnitte, հունգ.՝  krémes, լեհ.՝ kremówka, ռումիներեն՝ cremșnit, cremeș or crempita, սերբ.՝ кремпита/krempita, սլովակ.՝ Krémeš, սլովեն.՝ kremna rezina or kremšnita) հարած սերուցքով և քաստարդով (եփած քաղցր կրեմ) տորթ-աղանդեր՝ հայտնի Կենտրոնական Եվրոպայի մի շարք երկրներում։ Կան բազմաթիվ տարածաշրջանային տարբերակներ, սակայն դրանք բոլորն էլ ներառում են թեթև խմոր և սերուցքային կրեմ։


== Ըստ Երկրների ==


=== Սլովենիայում ===
Սլովենիայում kremna rezina-ն սովորաբար կապված է Սլովենիայի հյուսիսարևմտյան շրջանում գտնվող Բլեդ քաղաքի՝ ալպյան զբոսաշրջային վայրի հետ։ Տորթի բաղադրատոմսը բերվել է 1953 թվականին Hotel Park հյուրանոցի հրուշակեղենի խոհարար Իշտվան Կովաչևիչի կողմից։ Նա Բլեդ էր եկել Սերբիայից, որտեղ նման տորթ արդեն հայտնի էր։ 2009 թվականի հոկտեմբեր ամսվա դրությամբ հյուրանոցի հրուշակեղենի խանութում իր գյուտից հետո թխվել է 10 մլն սերուցքային տորթ։ Աղանդերի անունը նշանակում է պարզապես «կրեմի կտոր»։ Տեղացիների մեծ մասը այն անվանում է kremšnita՝ գերմանական Cremeschnitte բառից, նույն իմաստով։ Մինչ Բլեդի kremna rezina-ն նշում է իրենց 10-րդ միլիոներորդ կտոր արտադրանքը, Slaščičarna Lenček-ը, որը գտնվում է Դոմժալեում, 2013 թվականին նշում էր իր 75-ամյակը, երբ իրենց առաջին արտադրանքն են պատրաստել, որը կոչվում էր Lenčkova kremna rezina:


=== Խորվաթիայում ===
Խորվաթիայում ամենատարածված երկու տարբերակներն են Samoborska kremšnita-ն, Սամոբոր քաղաքից և Zagrebačka kremšnita-ն՝ մայրաքաղաք Զագրեբից։ Չափազանց հանրաճանաչ Samoborska kremšnita-ին բնորոշ է թեթև խմորից վերին շերտով, հիմնականում գերակշռում է բեզեն եփած կրեմի հետ (քիչ հարած սերուցքով) և ավարտված շաքարի փոշիով։ Zagrebačka kremšnita-ն ունի շոկոլադի գլազուր վերևի փափուկ խմորի փոխարեն, պահպանելով խմորային հիմքը։ Samoborska kremšnita-յի դասական բաղադրատոմսը համարվում է ստեղծված Ջուրո Լուկաչիչի կողմից 1950-ական թվականների սկզբին, հիմնված Զագրեբի հրուշակարաններում եղած տարբեր նախկին տարբերակների վրա։


=== Սերբիայում, Բոսնիա և Հերցեգովինայում, Մոնտենեգրոյում ===

Սերբիայում, Բոսնիա և Հերցեգովինայում և Մոնտենեգրոյում, հայտնի է հայտնի է որպես krempita կրեմային կարկանդակ։ Այն սովորաբար պատրաստվում է թեթև բիսկվիթի խմորով։ Լցոնը սովորաբար մաքուր թանձր քաղցր կրեմն է, սովորաբար հազվադեպ համակցված բեզեով (հարած ձվի սպիտակուց և շաքարավազ) կրեմ։ Նմանատիպ բաղադրատոմսը լցոնված միայն բեզեով կոչվում է Šampita (Շամպիտա)։


=== Լեհաստանում ===


=== Ավստրալիայում ===
Ավստրալիայում, ուտեստը ավելի հայտնի է որպես vanilla slice (վանիլային շերտ)։


=== Նոր Զելանդիայում ===
Նոր Զելանդիայում այս ուտեստը հայտնի է որպես custard slice (կրեմի կտոր), որտեղ այն ունի թեթև խմորային հիմք, կրեմ, թեթև խմորային գագաթ, և վրան՝ վանիլային օշարակ կամ սովորական շաքարի օշարակ։


== Տես նաև ==
Քաղցր կարկանդակ
Նապոլեոնկա (կրեմովկա)
Սերուցքային աղանդերների ցանկ
Մայլ-ֆլյուայլ
Շամպիտա
Տոմպուս


== Ծանոթագրություններ ==
Սանդերք

Սանդերք, սանտերք, տնային պայմաններում բուրդ կամ բամբակ գզելու գործիք։ Բաղկացած է փայտե պատվանդանից և դրա վրա ուղղահայաց ամրացված մետաղյա (առավելապես՝ պողպատյա) երկշար ատամնաշարից։ Սանդերքով գզում են բուրդ, բամբակ (մտցնում են ատամնաշարի մեջ և երկու կողմից քաշում)։ Գզողը ձեռքորով բռնում է մի կապ բրդի ծայրերից և, միջնամասը թափով հագցնելով սուր մասին, աջ ու ձախ կողմերից քաշում է ներքև։  Սանդերքի վրայից հանված բուրդը կոչվում է մալանչ։ Այն պատրաստ է մանելու։ Օգտագործվում է հնագույն ժամանակներից։
Սանդերքով բուրդ կամ բամբակ գզելու արհեստը կոչվել է գզրարություն։ Հայաստանում այն տարածված է եղել հնագույն ժամանակներից և վերացվել է 1950-ական թվականներին։ Արևմտյան Հայաստանում հայտինի գզրարարեր են եղել  ոզմեցիները։ Նրանք բուրդ գզելու նպատակով հաճախ հասել են Արևելյան Հայաստան և Միջագետք։


== Գրականության մեջ ==


== Ծանոթագրություններ ==
Կարասու (այլ կիրառումներ)

Կարասու, կարող է վերաբերել՝

Կարասու - գետ Ռուսաստանում, Արգուտի վտակը
Կարասու - գետ Ռուսաստանում, Բալտիրգանի վտակը
Կարասու - գետ Ռուսաստանում, Կաամգայի վտակը
Կարասու - գետ Ռուսաստանում, Կատունի վտակը
Կարասու - գետ Ռուսաստանում, Կոզուլի վտակը
Կարասու - գյուղ Արևմտյան Հայաստանում, Էրզրումի վիլայեթի Երզնկայի գավառում
Կարասու - գյուղ Օսմանյան կայսրությունում, Տրապիզոնի վիլայեթի Լազիստանի գավառում
Կարասու - գետ Հայկական լեռնաշխարհում
Էկոլոգիայի և կենսագործունեության անվտանգության Միջազգային ակադեմիայի լրաբեր

Էկոլոգիայի և կենսագործունեության անվտանգության Միջազգային ակադեմիայի լրաբեր, տեսական, գիտագործնական հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Սոսի արևելյան

Սոսի արևելյան (լատ.՝ Platanus orientalis), սոսազգիների ընտանիքի, սոսի ցեղի բույս։


== Նկարագրություն ==
Բուսական աշխարհի հսկաներից է. հասնում է մինչև 50 մ բարձրության, իսկ բնի տրամագիծը երբեմն հասնում է 18-ի։ Գեղեցիկ, հզոր ծառ է։ Բունը մուգ դարչնագույն է, ճաքճքված կեղևով։ Ջերմասեր և խոնավասեր է, կարող է աճել միայն ցածրադիր տաք, խոնավությամբ ապահովված վայրերում։ Լուսասեր է։ Տերևները թաթանման են, 5-7 բլթակավոր, 12-15 սմ երկարությամբ և 15-18 սմ լայնությամբ, հիմքում կտրվածքով կամ լայն սրտանման։ Բլթակները երկարավուն են, փոսիկավոր, խոշոր ատամնաեզր, յուրաքանչյուր կողմում 2-5 ատամիկներով, հազվադեպ գրեթե ամբողջաեզր։ Ատամիկները սրածայր են։ Երիտասարդ տերևները ծածկված են սպիտակ-թաղիքանման, աստղաձև մազմզուկներով, ավելի ուշ վերևից մուգ կանաչ են, հաճախ՝ փայլուն, ներքևից ավելի բաց գույնի, մերկ և աղվամազով ծածկված միայն գլխավոր ջղերի ուղղությամբ։ Տերևակոթունների երկարությունը հասնում է 5—7 սմ-ի։ Պտղագլխիկները խոզանականման են, կազմված 2-7 գլխիկներից, 2,5 սմ տրամագծով։ Լավ է աճում խիստ կրային հողերում։ Լավ է դիմանում ծխին և զանազան գազերին։ Չափազանց շոգեդիմացկուն և փոշեդիմացկուն է։


== Տարածվածություն ==
Տարածված է միջերկրածովյան ավազանում, Մերձավոր Արևելքում, հայկական բարձրավանդակում։ Ղափանի շրջանի Ծավ գյուղի մոտ է գտնվում սոսիների
միակ խոշոր պուրակը, որը զբաղեցնում է 80 հա տարածություն և ներկայումս արգելանոց է հայտարարված։ Հնագույն ժամանակներից մշակվում է միջերկրածովյան ավազանում և Մերձավոր Արևելքի երկրներում։ Հնադարյան հայերը այս ծառատեսակը պաշտում էին և հեթանոս քրմերը դրանց տերևների սոսափյունը ունկնդրելով գուշակություններ էին անում երկրի ու մարդկանց ճակատագրի մասին։ Հայաստանի հնադարյան մայրաքաղաք Արմավիրում գտնվող Անահիտ աստվածուհու մեհյանը շրջապատված էր Սոսյաց հռչակավոր անտառով։ Ինչպես նշում է Ղ. Ալիշանը, 18-րդ դարում Երևանում աճում էր սոսու մի հսկայական ծառ, որն իր չափերով չէր զիջում Թուրքիայի Բոյուկ-տերե հռչակավոր սոսուն։ Ենթադրվում էր, որ այդ ծառի հասակը անցնում էր 2000 տարուց։ Ներկայումս էլ մեր հանրապետության ցածրադիր գոտու բնակավայրերում այդպիսի ծառեր են հանդիպում։ Մեղրի ավանում 800 տարեկան մի ծառ է աճում' 25 մ բարձրությամբ և 9 մ բնի տրամագծով, որի փչակում մի ժամանակ մսավաճառի կրպակն էր տեղավորված։ Այդպիսի մի ծառ կա նաև Իջևանի շրջանի Սարիգյուղի մոտ։


== Կիրառություն ==
Լայնորեն է օգտագործվում տաք շրջանների բնակավայրերի կանաչապատման բնագավառում։


== Ծանոթագրություններ ==
Գիրք իսլանդացիների մասին

Գիրք իսլանդացիների մասին (հին նորվ.՝ Íslendingabók), Իսլանդիայի հայտնի ամենահին պատմական ստեղծագործություներից։


== Ստեղծման պատմություն ==
«Իսլանդացիների գիրքը» ստեղծվել է 1125 թվականին, իսլանդացի գիտնական Արի Տորգիլսոնի կողմից։ Գրքի ստեղծման ամենակարևոր աղբյուրներից մեկը ականատեսների տեղեկություններն են, առաջին հերթին Հաուկադուլացի Խադլրի, որը ծառայել է Նորվեգիայի թագավոր Օլաֆ II-րդին և մահացել 1089 թվականին` 94 տարեկան հասակում։ Բացի այդ, հեղինակը հենվում է Բեդիի, Ադամ Բրեմենսկու գրվածքների վրա։


== Բովանդակություն ==
«Իսլանդացիների գիրքը» պատմական տեղեկություններ է պարունակում Իսլանդիայի հայտնաբերման և նորվեգական ցեղային արիստոկրատների կողմից բնակեցման մասին, մինչև 1118 թվականը։ Գրքի առաջին տարբերակը վերամշակվել է հենց հեղինակի կողմից, ով տեքստից հեռացրել է ներգաղթյալների ծագումնաբանական ցուցակները և Նորվեգիայի թագավորների կենսագրությունները։ Իսլանդացիների գիրքը գրված է իսլանդերեն լեզվով, ինչը 12-րդ հազարամյակում հազվադեպ հանդիպող երևույթ էր (այդ ժամանակաշրջանում եվրոպացի գիտնականների լեզուն լատիներենն էր)։
Իսլանդացիների գրքում մեծ նշանակություն է տրվում ալտինգին և իսլանդական եկեղեցուն։ Շարադրությունը բաղկացած է 10 գլխից, որոնցից հինգի մեջ պատմվում է երկրի բացահայտման և բնակեցման, Իսլանդիայի առաջին օրենքների և 930 թվականին ալտինգի հիմնման մասին։ Վեցերորդ գլխում պատմվում է 986 թվականին Գրելանդիայի բացահայտման և յուրացման մասին։ Ամենաերկարը 7-րդ գլուխն է, որտեղ խոսվում է իսլանդացիների մկրտության մասին։ Ութերորդ գլխում պատմվում է 11-րդ դարի իրադարձությունների և երկրում օտարերկրյա միսիոներների գործունեության մասին։ Իններորդ և տասներորդ գլուխներում պատմվում է 1056- 1118 թվականներին տեղի ունեցած իրադարձությունների մասին. Իսլեյֆայի և նրա որդու՝ Գիզուրա եպիսկպոսների ժամանակաշրջանում։
Պատմական իրադարձությունները ներկայացնելիս Արի Տորգիլսոնը առնչվում է այսպես կոչված «հարաբերական ժամանակագրությանը»՝ տեքստում օգտագործելով ընդամենը 4 հատուկ ամսաթվեր։

604 թվական, երբ մահացավ Գրիգորի Մեծը
870 թվական, երբ Անգլիայի թագավոր Էդմունդը սպանվեց
1000 թվական, երբ մահացավ Նորվեգիայի թագավոր՝ Օլաֆ 1-ինը
1120 թվական, երբ Իսլանդիայում ներդրվեց նոր օրացուցային հաշիվ։Բոլոր իրադարձությունները, որոնք տեղի են ունեցել, կապված են այդ ամսաթվերի կամ դրանց միջև ընկած ժամանակամիջոցի հետ (օրինակ, Իսլանդիայի բնակեցումը տեղի է ունեցել  870-1000-ական թվականների միջև ընկած ժամանակահատվածում)։


== Ձեռագրեր ==
Իսլանդացիների մասին գրքից պահպանված հնագույն ցանկը վերաբերում է 17-րդ դարին։ Յոն Էրլենդսոնը «Իսլանդացիների գրքի» երկու կրկնօրինակ է արել` եպիսկոպոս Սքալհոլտ Բրինջոլֆուր Սվինսսոնի համար 12-րդ դարի ձեռագրով որը, թերևս կորցրել է նույն 17-րդ դարում։ Ձեռագրերին տրվել է AM 113 a fol и AM 113 b fol  նշանը և այժմ պահվում են Árni Magnússon ինստիտուտում։


== Ծանոթագրություններ ==
Աղոջուկ

Աղոջուկ, գյուղ Արևմտյան Հայաստանում, Էրզրումի գավառի համանուն գավարակում, Էրզրում քաղաքից մոտ 52 կիլոմետր արևմտյան, Օվաջիղի դաշտում։


== Ծանոթագրություններ ==
Լինկոլն շրջան (Թենեսի)

Անվան այլ կիրառումների համար տե՛ս՝ Լինկոլն շրջան (այլ կիրառումներ)
Լինկոլն շրջան (անգլ.՝ Lincoln County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.476 կմ² է, բնակչությունը՝ 31.340 մարդ (2000 թ. տվյալներով)։ Շրջկենտրոնն է Ֆայետվիլ բնակավայրը։ Կազմավորվել է 1809 թ.։
Վանգենբուրգ Էնգենտալ

Վանգենբուրգ Էնգենտալ (ֆր.՝ Wangenbourg-Engenthal), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1380 մարդ, բնակչության խտությունը` 43.78 մարդ/կմ²։ Բնակավայրը զբաղեցնում է 31.52 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 33 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 873 աշխատունակ (15-64 տարեկան)  բնակիչ, որոնցից ակտիվ էին 647-ը, իսկ ոչ ակտիվները` 226։ Ակտիվության ցուցանիշը կազմում է 74,1 %։ 647 աշխատունակ մարդկանցից աշխատել է 610 անձ (336 տղամարդ և 274 կին)։ Գործազուրկ են եղել 37 անձ (15 տղամարդ և 22 կին)։ 226 անաշխատունակներից 41-ը եղել են աշակերտներ կամ ուսանողներ, 121-ը` թոշակառուներ, իսկ 64-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օսկուլացնող ուղեծիր

Օսկուլասնող ուղեծիր, ձգողական Կեպլերյան ուղեծիր (այսնիքն՝ էլիպս կամ այլ կոնական հատույթ) է տրված մարմնի համար (ժամանակի որոշակի պահին) կենտրոնական ձգողության կետի համեմատ, որը տվյալ մարմինը (համապատասխան իր փաստացի դիրքի և արագության ժամանակի որոշակի պահին) կունենար արտաքին ազդեցությունների բացակայության դեպքում։ Այնպիսի ազդեցությունները կարող են լինել կապված կենտրոնական մարմնի ոչ-գնդաձև լինելու հետ, երրորդ մարմինների ձգողական ազդեցություն կամ ոչ-ձգողական բնույթի ուժեր։
Այս եզրույթը օգտագործվում է աստղագիտության և աստղադինամիկայի մեջ։


== Ծանոթագրություններ ==
Բախտ

Անվան այլ կիրառումների համար տե՛ս՝ Բախտ (այլ կիրառումներ)Բախտ, ոգի հայ դիցաբանության մեջ։ Բախտը որոշում է մարդու ճակատագիրը, ծննդյան օրից (Գրողը գրանցում է այն)։
Հունական դիցաբանությունը ներկայացնում էր մարդկանց բախտի վերահսկումը երեք աստվածուհիների կողմից. Կլոթո (մանող), որը մանում էր կյանքի թելը, Լաքեսիս (վիճակ բաժանող), որը որոշում էր կյանքի երկարությունը, և Ատրոպոս (անթեքելի), որը կտրում էր կյանքը, երբ ժամանակը լրանում էր։ Նմանատիպ եռյակ գոյություն ուներ հռոմեական աստվածությունների մեջ։
Բախտը երբեմն պատկերվում է ալեհեր ծերունու տեսքով, որը նստած է կամ երկնքում, կամ բարձր սարին։ Նար կողմից որոշված ճակատագիրը, գրանցվում է Գրողի կողմից հատուկ գրքերում և գրվում մարդկանց ճակատին։ Բախտը նաև համարվում է երջանկություն պարգևող։ Որպեսզի հեռացած Բախտը նորից հետ գա, Հին Հայաստանում հին տարվա ավարտին կամ նոր տարվա սկզբին կատարվում էին հատուկ ծիսակատարություններ՝ աղջիկները նստում էին կրակխառնիչների վրա և թռչկոտում. պառավները դուրս էին գալիս տնից, մահակներով հարվածում գետնին ու հատուկ կախարդություններով խնդրում Բախտից վերադառնալ իրենց տուն։
Բախտին իր գործառույթներով կարելի է նմանեցնել հին հռոմեական Ֆորտունա աստվածուհուն։
Կիսանդրի (ֆիլմ)

Անվան այլ կիրառումների համար տե՛ս՝ Կիսանդրի (այլ կիրառումներ)Կիսանդրի, 1993 թվականին Հայֆիլմ կինոստուդիայում նկարահանված ֆիլմ։


== Սյուժե ==
Ծիծաղելի և տխուր պատմություն այն մասին, թե ինչպես երկու ընկեր անզգուշաբար ջարդեցին Ստալինի կիսանդրին, և թե ինչ եղավ հետո…


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Ռուբեն Երզնկյան
սցենարիստ - Ռուբեն Երզնկյան
օպերատոր - Ռուդոլֆ Վաթինյան
մոնտաժ - Ս. Վաթինյան
դեկորացիաները - Միքայել Անտոնյան
երաժշտությունը - Յուրի Հարությունյան
հնչյունային օպերատոր - Ի. Օրդուխանյան


=== Դերասանական անձնակազմ ===
Լեոնարդ Սարկիսով
Ռազմիկ Արոյան
Ստեփան Ղազանչյան


== Արտաքին հղումներ ==
Ֆիլմը kino-teatr.ru կայքում
Քինգսլի Էմիս

Քինգսլի Ուիլյամ Էմիս (անգլ.՝ Kingsley William Amis, ապրիլի 16, 1922(1922-04-16)[…], Clapham Common, Լամբեթ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն և Լոնդոն, Մեծ Բրիտանիայի և Իռլանդիայի միացյալ թագավորություն - հոկտեմբերի 22, 1995(1995-10-22)[…], Լոնդոն, Մեծ Լոնդոն), անգլիացի արձակագիր, բանաստեղծ և քննադատ։ 1950–ական թվականներին եղել է «զայրացած երիտասարդներ» գրական ուղղության առաջնորդներից մեկը։


== Կենսագրություն ==
Սովորել է Լոնդոն Սիթի դպրոցում և Սենթ Ջոնս քոլեջում։ 1949 թվականին ավարտել է Օքսֆորդի համալսարանը։ 1961 թվականից հետո հիմնականում զբաղվել է ստեղծագործական գործունեությամբ։
Ամուսնացած է եղել ագլիացի հանրահայտ գրող Էլիզաբեթ Ջեյն Գովարդի հետ։ Ամուսնությունը տևել է քսաներկու տարի, սակայն 1983 թվականին ընտանիքը քայքայվել է։ Նրա որդին՝ Մարտին Էմիսը, նույնպես ընտրել է գրողի ուղին։
Ասպետ (1990 թվական)՝ Բրիտանական կայսրության շքանշան։

ԿեղծանուններՌոբերտ Մարկեմ (անգլ.՝ Robert Markham)
Ուիլյամ Թաներ (անգլ.՝ William Tanner)Մրցանակներ1954 թվական՝ «Բախտավոր Ջիմը» վեպի համար Սոմերսեթ Մոեմի մրցանակ։
1986 թվական՝ «Ծեր սատանաներ» վեպի համար Բուքերյան մրցանակ։


== Մատենագիտություն ==
1954 թվական՝ Բախտավոր Ջիմը (անգլ.՝ Lucky Jim)
1955 թվական՝ Այդ անորոշ զգացմունքը (անգլ.՝ That Uncertain Feeling)
1960 թվական՝ Քեզ համար կողակից որոնիր (անգլ.՝ Take a Girl Like You)
1960 թվական՝ Դժոխքի նոր խաղաքարտերը (անգլ.՝ New Maps of Hell: a Survey of Science Fiction)
1963 թվական՝ Մի գեր անգլիացի (անգլ.՝ One Fat Englishman)
1965 թվական՝ Ջեյմս Բոնդի անձնական գործը (անգլ.՝ The James Bond Dossier)
1966 թվական՝ Լիգա՝ ընդդեմ մահվան (անգլ.՝ The Anti-Death League)
1968 թվական՝ Հանիր, դիր (անգլ.՝ I Want It Now)
1968 թվական՝ Գնդապետ Սունը (անգլ.՝ Colonel Sun)
1969 թվական՝ Անտառաբնակը (անգլ.՝ The Green Man)
1971 թվական՝ Աղջիկ, քսան տարեկան (անգլ.՝ Girl, 20)
1974 թվական՝ Վերջ (անգլ.՝ Ending Up)
1976 թվական՝ Գործողություն (անգլ.՝ The Alteration)
1978 թվական՝ Ջեյքի տարօրինակությունը (անգլ.՝ Jake's Thing)
1984 թվական՝ Սթենլին և կանայք (անգլ.՝ Stanley and the Women)
1986 թվական՝ Ծեր սատանաներ (անգլ.՝ The Old Devils)
1990 թվական՝ Բլուրի վրա ապրող մարդիկ (անգլ.՝ The Folks That Live on the Hill)
1991 թվական՝ Հուշագրություն (անգլ.՝ Memoires)
1994 թվական՝ Ռուս աղջիկը (անգլ.՝ The Russian Girl)


== Ծանոթագրություններ ==


== Արտաքին հղումներ ==
http://www.krugosvet.ru/articles/28/1002859/1002859a1.htm
Эмис, Кингсли Մաքսիմ Մաշկովի գրադարանում
Ուշակովսկի (Շոլոխովսկի շրջան)

Ուշակովսկի (ռուս.՝ Ушаковский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կոլունդաևսկի գյուղական համայնքի կազմի մեջ։
Մարվանա (Վանի գավառ)

Անվան այլ կիրառումների համար տե՛ս՝ Մարվանա (այլ կիրառումներ)Մարվանա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բասովո (այլ կիրառումներ)

Բասովո, կարող է վերաբերել՝

Բասովո - գյուղ Ուկրաինայի Խարկովի մարզի Զոլոչևի շրջանում
Բասովո - գյուղ Ռուսաստանի Իրկուտսկի մարզի Ուստ-Կուտսկի շրջանի կազմում
Չերսոզիմո

Չերսոզիմո (իտալերեն՝ Cersosimo), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 845 մարդ (2008 թվական), բնակչության խտությունը կազմում է 35 մարդ/կմ²։ Զբաղեցնում է 24 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։


== Ծանոթագրություններ ==
Պրիվերնո

Պրիվերնո  (իտալերեն՝ Priverno), կոմունա Իտալիայում, գտնվում է Լացիո մարզի Լատինա գավառում։
Բնակչությունը կազմում է 14 161 մարդ (2008 թվականին), խտությունը կազմում է 249 մարդ/կմ²։ Տարածքը կազմում է 57 կմ²։ Փոստային ինդեքս՝ 4015։ Հեռախոսային կոդ՝ 0773։
Կոմունայի հովանավորն է Սուրբ Թոմաս Աքվինացին։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աբուցյան

Աբուցյան, հայկական ազգանուն։


== Ազգանունը կրողներ ==


== Ծանոթագրություններ ==
Չերնյախովկա (գյուղ, Կրիվոգրադի շրջան)

Չերնյախովկա (ուկրաիներեն՝ Черняхівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Չերնյախովկա գյուղում բնակվում էր 684 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տևի

Անվան այլ կիրառումների համար տե՛ս՝ Տևի (այլ կիրառումներ)Տևի (հայտնի է նաև Թիվի, Դև, Դևի, Դևու, Դիվա, Դիվի, Տիվա, Տև և Տևու անուններով)(այժմ կոչվում՝ ադրբ.՝ Tivi - Տիվի), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում, Արաքս գետի ձախ վտակ Գիլան գետի ձախ կողմում, Օրդուբադ քաղաքից 27 կմ հյուսիս-արևմուտք, այգեվետ ձորահովիտում։


== Բնակչություն ==
1829-32 թվականներին ուներ 121, 1873 թվականին՝ 459 բնակիչ, իսկ 1971 թվականին 180 տնտեսություն։


== Տնտեսություն ==
Բնակիչները զբաղվում են շերեմապահոթյամբ, այգեգործությամբ, բուսաբուծությամբ և անասնապահությամբ։


== Կրթություն ==
Ունի միջնակարգ դպրոց։


== Այլ տեղեկատվություն ==
Գյուղի մերձակայքում կան ծծմբային հանքային ջրեր։ Գյուղը ունի ակումբ-գրադարան, բուժկետ։


== Հուշարձաններ ==
Հիշատակվում է, որ գյուղ եղել է հայկական եկեղեցի և գերեզմանոց, որոնց ճակատագիրը անհայտ է։


== Ծանոթագրություններ ==
Օռավա (գյուղ, Օռավա շրջան)

Անվան այլ կիրառումների համար տե՛ս՝ Օռավա (այլ կիրառումներ)Օռավա (էստ․՝ Orava), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 240 մարդ։

		
		
		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուերվա

Կուերվա(իսպ.՝  Cuerva) , քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Մոնտես դե Տոլեդո շրջանի կազմում։ Տարածքը զբաղեցնում է 38 կմ²։ Բնակչությունը 1564 մարդ (ըստ 2010 թվականի )։ Պրովիցիայի վարչական կենտրոնից հեռու է 30 կմ։


== Ժողովրդագրություն ==


== Արտաքին հղումներ ==
Պաշտոնական էջ
Վահանապտեր արական

Վահանապտեր արական (լատ.՝ Dryopteris filix-mas), բազմաոտիկազգիների ընտանիքին պատկանող դեղաբույս։


== Նկարագրություն ==
Առանց ցողունի, հաստ և կարճ կոճղարմատով և բազմաթիվ բարակ արմատներով բազմամյա խոտաբույս է։ Երկարավուն-էլիպսաձև, մուգ կանաչ տերևները աճում են կոճղարմատից։ Բացված տերևներն ունեն երկար կոթունով խոշոր փետրաձև հատվածավոր տերևաթիթեղ։ Տերևների ստորին մակերեսի վրա ամռան վերջում առաջանում են սպորանգիումների գորշ ծածկույթով կույտեր, որտեղ գտնվում են մուգ գորշ սպորներով օվալաձև սպորանգիումներ։


== Տարածվածություն ==
Աճում է ստվերաշատ անտառներում։ Հանդիպում է Լոռու և Արագածոտնի մարզերում։ Գեղազարդային և թունավոր բույս է։


== Նշանակություն ==
Բուժական նպատակներով օգտագործվում են թարմ գորշ, ներսից կանաչ և քաղցրավուն  կոճղարմատները։ Կոճղարմատն օգտագործում են թարմ վիճակում կաշին դաբաղելու և դեղին ներկելու համար։ Երկար պահելուց հետո այն դառնում է գորշագույն և կորցնում ակտիվությունը։


== Ծանոթագրություններ ==
Ալբինեա

Ալբինեա (իտալերեն՝ Albinea), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2007 թվականի տվյալների կազմում է 8121 մարդ։ Բնակչության միջին խտությունը՝ 176,12 մարդ/կմ²։ Զբաղեցնում է 44,02 կմ² տարածք։ Փոստային ինդեքս՝ 42020։ Հեռախոսային կոդը՝ 00522։


== Արտաքին հղումներ ==
Պաշտոնական կայք (իտալ.)
Վիկտոր Սիբիլև

Վիկտոր Սիբիլև (ռուս.՝ Виктор Иванович Сибилев, մայիսի 1, 1955(1955-05-01)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1980) և Ռուսաստանի ԱԳՆ դիվանագիտական ակադեմիան (1993)։ Դիվանագիտական գործունեությամբ սկսել է զբաղվել 1980 թվականից։ Տիրապետում է անգլերեն, գերմաներեն, ֆրանսերեն, չեխերեն և սլովակերեն լեզուներին։ Պատմական գիտությունների թեկնածու։

1981-1985 թվականներին՝ Բռնոյում (Չեխոսլովակիա) ԽՍՀՄ գլխավոր հյուպատոսության աշխատակից։
1987-1991 թվականներին՝ Չեխոսլովակիայում ԽՍՀՄ դեսպանատան աշխատակից։
1995-1999 թվականներին՝ Շվեյցարիայում Ռուսաստանի դեսպանատան աշխատակից։
2000-2003 թվականներին՝ Ռուսաստանի արտաքին գործերի նախարարի տեղակալի քարտուղարության պետ։
2003-2008 թվականներին՝ Բռնոյում (Չեխիա) Ռուսաստանի գլխավոր հյուպատոս։
2009-2014 թվականներին՝ արտերկրում ՌԴ ԱԳՆ հայրենակիցների հետ աշխատանքի դեպարտամենտի տնօրենի տեղակալ։
2014 թվականի օգոստոսի 6-ից՝ Բոտսվանայում Ռուսաստանի արտակարգ և լիազոր դեսպան։  Հավատարմագրերն հանձնվել են 2014 թվականի սեպտեմբերի 29-ին։Ամուսնացած է, ունի չափահաս որդի և դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2006 թվականի մարտի 30)
1-ին դասի արտակարգ և լիազոր դեսպանորդ (2016 թվականի հուլիսի 8)
Արտակարգ և լիազոր դեսպան (2019 թվականի հունիսի 11)


== Ծանոթագրություններ ==


== Արտաքին հղումներ ==
Դեսպանի էջը Բոտսվանում Ռուսաստանի դեսպանատան կայքում
Կենսագրությունը Ռուսաստանի ԱԳՆ կայքում
Միակամություն

Մոնոֆելիտություն (Միակամություն), Բյուզանդիայում 7-րդ դարում ձևավորված քրիստոնեական դավանաբանական ուսմունք։ Հեղինակներն են Թեոդորոս Փառանաի եպիսկոպոսը և Կ․ Պոլսի պատրիարք Սարգիսը։ Ընդունելով երկաբնակների վարդապետությունը՝ միակամության հետևորդները գտնում էին, որ Հիսուս Քրիստոսն ունի մեկ կամք և մեկ ներգործություն։ Սրանով մոնոֆելիտները (միակամներ) ցանկանում էին հաշտեցնել մոնոֆիզիտներին (միաբնակներ) և երկաբնակներին ու վերամիավորել պառակտված եկեղեցին։ 680 թվականի Կ․ Պոլսի տիեզերական ժողովում քաղկեդոնական եկեղեցիները միակամությունը դիտեցին որպես միաբնակության մի նոր արտահայտություն և դատապարտեցին այն․ ընդունվեց Հիսուս Քրիստոսին երկու կամք, երկու բնություն և երկու ներգործություն վերագրող սկզբունքը։ Միակամության մերժումով ավելի խորացավ միաբնակ և երկաբնակ եկեղեցիների մեկուսացումը։
Ռուսաստանի զինված ուժեր

Ռուսաստանի Դաշնության զինված ուժեր (ռուս.՝ Вооружённые силы Росси́йской Федерации), Խորհրդային Միության փլուզումից հետո Ռուսաստանում գործող պետական ռազմական կառույց։ Ստեղծվել է 1992 թվականի մայիսի 7-ին՝ սկզբնապես բաղկացած լինելով 2 880 000 մարդուց։ Համարվում աշխարհի խոշորագույն բանակներից մեկը։ Կադրերի մակարդակը սահմանվում է երկրի նախագահի հրամանագրով։ Նախատեսված է արժանի հակահարված տալ ագրեսիային դեմ, զինված պաշտպանություն ամբողջականություն և անձեռնմխելիություն իր տարածքում պահպանելու, ինչպես նաև կատարել առաջադրանքները համաձայն միջազգային պայմանագրերի։
Ռուսաստանի Դաշնության 2008 թվականի հունվարի 1-ի տվյալներով 2,019,629 միավոր, այդ թվում, զինվորների, զինծառայողների 1,134,800 միավոր։ Ինչ վերաբերում է մարտի 1-ին, 2014 թվականին, թիվը զորքերի մոտ 840,245 իսկ 8356 զինվորական քանակը պարունակում քաղաքացիական անձնակազմին։ Զինված ուժերը Ռուսաստանի. աչքի է ընկնում, ներկայում ամենամեծն է աշխարհում, զանգվածային ոչնչացման զենքի, այդ թվում `միջուկային զենք, և լավ զարգացած համակարգի միջոցներ։


== Պաշտպանության նախարարություն ==
Ռուսաստանի զինված ուժերի կառավարումն իրականացում է երկրի Պաշտպանության նախարարության կողմից, որի հիմնական գերակայության մեջ է մտնում երկրի պաշտպանությունը։ Պաշտպանության նախարարությունը մշակում և իրականացում է պետական ​​քաղաքականության ոլորտում միջազգային ռազմական համագործակցություններ, վերահսկում է ռազմական շրջանների և այլ զինվորական իշխանությունների տարածքային իշխանությունների ռազմական գրասենյակներ։


== Օդային և տիեզերական պաշտպանության զորքեր ==

Օդային և տիեզերական պաշտպանության զորքերի անկախ ծառայությունը նախատեսված է տեղեկատվություն հրթիռների նախազգուշացման, հակահրթիռային պաշտպանության համար, տեղակայման, պահպանման և կառավարման ուղեծրային համաստեղությունում տիեզերանավի ռազմական, երկակի, սոցիալ տնտեսական և գիտական ​​նպատակներով։


== Միջուկային զենք ==
Ռուսաստանը աշխարհի ամենամեծ միջուկային զենքի պահեստավորում ունեցողն է ԱՄՆ-ից հետո։ 2011 թվականի սկզբին որպես ռազմավարական միջուկային ուժեր 611 ռազմավարական առաքման ավտոմեքենա, կարող է տեղափոխել միջուկային մարտագլխիկներ։ 2009 թվականի դրությամբ ռուսաստանյան միջուկային զինանցում եղել են մոտ 16000 մարտագլխիկներ։ Տեղակայված ռազմավարական միջուկային ուժերը բաժանվում են, այսպես կոչված, միջուկային «TRIAD» և առաքման համար օգտագործվող միջմայրցամաքային բալիստիկ հրթիռների, սուզանավ, հրթիռներ և ռազմավարական ռմբակոծիչներ։


== Տես նաև ==
Ռուսաստանի պատերազմների ցանկ
Ռուսական 102-րդ ռազմաբազա


== Ծանոթագրություններ ==
Ղանթարոզ

Ղանթարոզ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Թոնուսի գավառակում։


== Բնակչություն ==
XX դարի սկզբին ուներ 80 տուն՝ 650 հայ բնակչով։


== Պատմամշակութային կառույցներ ==
Ղանթարոզն ուներ 694 թվականին կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուրբ Գրիգոր Լուսավորիչ եկեղեցի (Բերդ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի, ամբողջապես ոչնչացված Հայ Առաքելական եկեղեցու տաճար Հայաստանի Հանրապետության Տավուշի մարզի Բերդ քաղաքում։


== Պատմություն ==
Բերդի Սուրբ Գևորգ եկեղեցին քանդված է եղել խորհրդային իշխանությունների կողմից 1930-ականներին


== Տես նաև ==
Տավուշի բերդ


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Աստերոիդների ցանկ (189201-189300)

Աստերոիդների ցանկ (189101-189200)  • Աստերոիդների ցանկ  • Աստերոիդների ցանկ (189301-189400)
 Աստերոիդների ցանկ (189101-189200)  • Աստերոիդների ցանկ  • Աստերոիդների ցանկ (189301-189400)
Վորոնինցի (գյուղ, Օրոժիցյայի շրջան)

Վորոնինցի (ուկրաիներեն՝ Воронинці), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Վորոնինցի գյուղում բնակվում էր 279 մարդ։ Բնակավայրը զբաղեցնում է 2282 կմ² տարածք։ Բնակչության խտությունը կազմում էր 122,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուգու (գյուղ, Ռիուգե շրջան)

Յուգու (էստ․՝ Jugu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գեորգի Յակուլով

Գեորգի Բոգդանի Յակուլով (Յակուլյան Գևորգ), Ժորժ Վելիկոլեպնի, հունվարի 2 (14), 1884, Թիֆլիս, Ռուսական կայսրություն - դեկտեմբերի 28, 1928(1928-12-28), Երևան, Հայկական ԽՍՀ, ԱԽՖՍՀ, ԽՍՀՄ, թաղված է Մոսկվայի Նովոդևիչյան գերեզմանատանը), նկարիչ, արվեստի տեսաբան։


== Կենսագրություն ==
Սովորել է Մոսկվայի Լազարյան ճեմարանում (1893-1901) և գեղանկարչության, քանդակագործության ու ճարտարապետությաև ուսումնարանում (1901-1903)։
1903 թվականին կամավոր մտել է կովկասյան գունդ, մասնակցել 1904-1905 թվականների ռուս-ճապոնական պատերազմին։ Ստեղծագործել է հիմնականում բեմանկարչության, երփնագրի և գրաֆիկայի բնագավառներում։ «Ձիարշավ» (1905), «Աքաղաղներ» (1907), «Կաֆե՜շանտան» (1912) և այլ գործերով Մոսկվայում մասնակցել է ցուցահանդեսների։
1910-ական թթ. Իտալիայում, Ֆրանսիայում և Գերմանիայում շփվել է ժամանակի մեծ արվեստագետների հետ, ուսումնասիրել արվեստի պատմություն, իր տեսական հետևություններն ամփոփել է «Երկնագույն արեգակը» հոդվածում (1914)։
Յակուլովն իր գործերում համադրել է Արևելքի և Արևմուտքի մշակութային ավանդույթները։ Գույների տեղաշարժման, գծի և լույսի փոխհարաբերության ու ոճերի ծագման յակուլովյան տեսությունը լայնորեն կիրառվել է թատրոնում։ Նրա ձևավորած՝ Պ. Կլոդելի «Փոխանակություն» (1918), Թ. Ա. Հոֆմանի «Արքայադուստր Բրամբիլլա» (1920), Շ. Լեկոքի «Ժիրոֆլե-Ժիրոֆլյա» (1922) բեմադրությունները (Մոսկվայի կամերային թատրոն) բարձր են գնահատվել Փարիզում։ Հակադրվելով «Միր իսկուստվա» խմբավորման վարպետներին՝ մշակել է նոր սկզբունքներ, ընդգծել ճարտ. դեկորների և գեղանկարչության համադրման անհրաժեշտությունը բեմանկարչության մեջ, որը համարել է կոնստրուկտիվ ոճ։ Մոսկվայի ցուցադրական թատրոնի մի շարք բեմադրություններում (Սոֆոկլեսի «էդիպ արքա», 1921, ևն) Յակուլովը գունային լուծումները փոխարինել է լուսագրով, մեծ տեղ հատկացրել ռիթմիկ հնչողությանը։ Նրա ձևավորումներին բնորոշ են ռոմանտիկ ոգին, պաթետիկ-մոնումենտալ ոճը։
1914 թվականին Ալեքսանդր Մյասնիկյանի և Ա. Ջիվելեգովի հետ Մոսկվայում հանդես է եկել ընդդեմ հայ մշակույթի վանդալիզմի։ 1917 թվականին հինգ աշխատանքով Թիֆլիսում մասնակցել է հայ արվեստագետների միության կազմակերպած ցուցահանդեսին։
1918 թվականին մասնակցել է Մոսկվայի հայ դրամատիկական ստուդիայի հիմնադրմանը (դեկորացիոն բաժնի վարիչ), ձևավորել Հակոբ Պարոնյանի «Մեծապատիվ մուրացկաններ» (1924), Գ. Սունդուկյանի «Պեպո» (1925) ներկայացումները։ 1919 թվականին Սերգեյ Եսենինի, Ա. Մարիենհոֆի, Վ. Շերշենևիչի և այլոց հետ կազմել ու ստորագրել է իմաժինիստների առաջին դեկլարացիան։ Յակուլովը Հայաստանի Առաջին պետական թատրոնում (այժմ՝ Գ. Սունդուկյանի անվ.) ձևավորել է Շեքսպիրի «Վենետիկի վաճառականը» (1926) և Ալեքսանդր Շիրվանզադեի «Մորգանի խնամին» (1927) ներկայացումները, Սերգեյ Պրոկոֆև «Պողպատե ցատկ» (1927, Փարիզ) բալետը (լիբրետոյի հեղինակ՝ Յակուլով)։
Գործերից պահվում են ՀԱՊ-ում, Մոսկվայի Տրետյակովյան պատկերասրահում, Ա. Բախրուշինի անվ. թատեր. թանգարանում։


== Ցուցահանդեսներ ==
Անհատական ցուցահանդեսներ՝ Երևանում (1959, 1967, 1975, 1984), Մոսկվայում (1975)։ 1964 թվականից Փարիզում գործում է Յակուլովի արվեստի համակիրների ընկերություն։


== Պատկերասրահ ==

		
		


== Ծանոթագրություններ ==
(4561) Լեմեշև

(4561) Լեմեշև (անգլ.՝ Lemeshev), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,573582 ա. մ., առավելագույնը մոտենում է 2,1703 ա. մ. հեռավորության վրա և հեռանում 2,9768 ա. մ.։ Արեգակի շուրջ մեկ ամբողջական պտույտ է կատարում 1508,01 երկրային օրվա ընթացքում, իր ուղեծրով շարժվելով միջինում 0,238725 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4561) Լեմեշև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարտինե Գրաել

Մարտինե Գրաել (պորտ.՝ Martine Soffiatti Grael, փետրվարի 12, 1991(1991-02-12), Նիտերոյ, Ռիո դե Ժանեյրո, Բրազիլիա), բրազիլացի մարզիկ (նավասպորտ), որը հանդես է գալիս 49-րդ FX դիսցիպլինայում։ Կաենա Կունզիի հետ միասին դարձել է 2014 թվականի աշխարհի չեմպիոն և երկակի օլիմպիական չեմպիոն (2016 և 2020)։


== Կարիերա ==
Մարտինեն ծնվել է մարզական ընտանիքում։ Նրա հայրը՝ Տորբեն Գրաելը, «Աստղային» դասի երկակի օլիմպիական չեմպիոն է, հորեղբայրը՝ Լարս Գրաելը, Օլիմպիական խաղերի երկակի բրոնզե մեդալակիր է, եղբայրը՝ Մարկո Գրաելը, մասնակցել է 2016 թվականի Օլիմպիական խաղերի։ Մարտինեն նաև բրազիլացի մարզիկներ Ակսել և Էրիկա Պրեբեն Շմիդտների թոռնուհին է, որոնք հանդես են եկել 1968 և 1972 թվականների Օլիմպիական խաղերում։
Մարտինեն և Կաենա Կունզին սկսել են մրցել միմյանց դեմ, երբ նրանք 13 տարեկան էին, սակայն չնայած դրան, ընկերական հարաբերություններ են պահպանել մրցություններից դուրս։ 2004 և 2006 թվականներին դարձել է չեմպիոն «Օպտիմիստ» դիսցիպլինայում, որը կիրառվում է երեխաներին առագաստային սպորտի հիմունքների ուսուցման համար։ 2009 թվականին Մարտինեն և Կաենան, որոնք հանդես էին գալիս միասին, դարձել են «420» դասի պատանիների աշխարհի չեմպիոններ։ Շուտով, դառնալով պատանիների չեմպիոն, Մարտինեն որոշել է զույգ կազմել Իզաբել Սվանի հետ, որը 2008 թվականի Օլիմպիական խաղերի բրոնզե մեդալակիր է դարձել «470» դասում՝ սկսելով նախապատրաստվել 2012 թվականի Լոնդոնի Օլիմպիական խաղերին։ Զույգը պարտվել է  Սվանինախկին զուգընկեր, խաղերի բրոնզե մեդալակիր Ֆեռնանդե Օլիվեյրայի և Անա Բարբաչանիին։
2014 թվականին Մարտինեն Կաենայի հետ միասին դարձել է 49-րդ FX կարգի աշխարհի չեմպիոն։ 2015 թվականին Պանամերիկյան խաղերում երկրորդն է դարձել, այդ պատճառով 2016 թվականի Օլիմպիական խաղերին մեկնել է ֆավորիտներից մեկի կարգավիճակով։ Օլիմպիական խաղերում կրկնել է  աշխարհի առաջնության հաջողությունը՝ առաջ անցնելով Նոր Զելանդիայի ներկայացուցիչներից, որոնք գրավել է երկրորդ տեղը՝ ընդամենը երեք միավորի տարբերությամբ։
2020 թվականի Օլիմպիական խաղերում նվաճել  է ոսկե մեդալ։


=== Ձեռքբերումներ ===
2021 թվականի օգոստոսի 3-ի դրությամբ


== Ծանոթագրություններ ==
(7334) Սկիուրուս

(7334) Սկիուրուս (անգլ.՝ Sciurus), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 17-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,411512 ա. մ., առավելագույնը մոտենում է 2,0592 ա. մ. հեռավորության վրա և հեռանում 2,7639 ա. մ.։ Արեգակի շուրջ մեկ ամբողջական պտույտ է կատարում 1367,83 երկրային օրվա ընթացքում, իր ուղեծրով շարժվելով միջինում 0,26319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7334) Սկիուրուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (121901-122000)

Աստերոիդների ցանկ (121801-121900)  • Աստերոիդների ցանկ  • Աստերոիդների ցանկ (122001-122100)
 Աստերոիդների ցանկ (121801-121900)  • Աստերոիդների ցանկ  • Աստերոիդների ցանկ (122001-122100)
Էգենհոֆեն

Էգենհոֆեն (գերմ.՝ Egenhofen) կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆյուրստենֆելդբրուկ շրջանի կազմի մեջ։ Բնակչությունը կազմում է 3201 մարդ (2010 թվականի դեկտեմբերի 31-ի տվյալներով)։ Զբաղեցնում է 33,40 կմ քառ. տարածք։ Պաշտոնական կոդը՝ 09 1 79 117:


== Ծանոթագրություններ ==


== Արտաքին հղումներ ==
Պաշտոնական էջ
Ղևոնդ Փիրղալեմյան

Ղևոնդ Փիրղալեմյան (1830, Վան - 1891, Երուսաղեմ), հայ բանասեր, ձեռագրագետ, բանաստեղծ, հրապարակախոս, եկեղեցական գործիչ։


== Կենսագրություն ==
Սկզբնական կրթությունն ստացել է Վանի Արարաց դպրոցում։ 1857 թվականին, Լիմ անապատում ավարտելով ուսումնառությունը, նշանակվել է Վարագա ժառանգավորաց վարժարանի ուսուցիչ։ 1866 թվականին կարգվել է Աղթամարի կաթողիկոսի քարտուղար, 1867 թվականին՝ Զեյթունի առաջնորդ, 1870 թվականին՝ Ղալաթիայի և Սամաթիայի եկեղեցիների քարոզիչ, 1873-1878 թվականներին եղել Մանչեստրի հայ գաղութի հոգևոր առաջնորդ։ 1886 թվականին մեկնել է Կ․ Պոլիս, ապա բնակվել Երուսաղեմում, ընկերակցելով այնտեղ աքսորում գտնվող Մ․ Խրիմյանին։ «Ճանապարհորդություն ի Մայր աթոռն Արարատյան և անտի ի Կ․ Պոլիս» (1871), «Չորս ընկերք, որ է ճանապարհորդություն Վանա մինչև Կոստանդնուպոլիս» (1882), «Տաղերգություն բարոյական և ազգային» (1872), «Նոտարք հարց» (1888) աշխատություններում ներկայացված են Հայաստանի բազմաթիվ գավառները՝ իրենց ազգագրությամբ, ժողովրդական խաղերով, ինչպես նաև հայ պանդուխտների կյանքն ու կենցաղը։ Փիրղալեմյանի ձեռագրերի մեծ մասը՝ «Պատմական նշխարքներ» վերտառությամբ, պահպանվում է Մեսրոպ Մաշտոցի անվան Մատենադարանում։


== Երկեր ==
Ճանապարհորդութիւն ի Մայր Աթոռն Արարատեան եւ անտի ի Կ. Պօլիս, Կ. Պօլիս ։ Գևորգ Զարդարյան, 1871։
Տաղերգութիւն բարոյական եւ ազգային,Կ. Պօլիս ։ Յովսեփայ Գավաֆեան, 1872։
Չորս ընկերք որ է ճանապարհորդութիւն Վանայ մինչև Կոստանդնուպօլիս, Թիֆլիս։ Յովհաննէս Մարտիրոսեանց, 1882։
Նօտարք հայոց, Կ. Պօլիս ։ Նշան Կ. Պէրպէրեան, 1883։
(963) Իդուբերգա

(963) Իդուբերգա (անգլ.՝ Iduberga), աստերոիդ աստերոիդների հիմնական գոտում։ Հայտնաբերվել է 1921 թվականի հոկտեմբերի 26-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,247654 ա. մ., առավելագույնը մոտենում է 1,9381 ա. մ. հեռավորության վրա և հեռանում 2,5572 ա. մ.։ Արեգակի շուրջ մեկ ամբողջական պտույտ է կատարում 1230,81 երկրային օրվա ընթացքում, իր ուղեծրով շարժվելով միջինում 0,292489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,98° անկյուն։
Իդուբերգա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(963) Իդուբերգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օկոլենա

Օկոլենա (ուկրաիներեն՝ Околена), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Օկոլենա գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտակուտո

Մոնտակուտո (իտալերեն՝ Montacuto), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 340 մարդ (2008)։ Բնակչության խտությունը՝ 14 մարդ/կմ²։ Տարածքը կազմում է 24 կմ²։ Փոստային ինդեքս՝ 15059։ Հեռախոսային կոդ՝ 0131։
Բնակավայրի հովանավորն է հանդիսանում սուրբ Սան Ֆերմո։


== Ժողովրդագրություն ==
Բնակչության աճը.


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Սմերդիլ

Սմերդիլ (ռուս.՝ Смердиль), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Կոլպ գետի ափին։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերի Օբի ավազանային շրջանին, գետի ջրատնտեսային տեղամասը՝ Սուդա գետն է։ Գետավազանը՝ Վոլգա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007821
Հիդրոլոգիական ուսումնասիրությունների կոդը - 110000782
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիզամի Գյանջևիի թանգարան

Նիզամի Գյանջևիի թանգարան (ադրբ.՝ Nizami Gəncəvi Muzeyi), Գանձակ քաղաքում գտնվող թանգարան։ Թանգարանում ցուցադրվում են պարսկական գրականության դասական, միջնադարյան Արևելքի խոշորագույն պոետներից մեկի, պարսկական էպիկ գրականության խոշորագույն պոետ-ռոմանտիկ Նիզամի Գյանջևիի կյանքն ու ստեղծագործությունը արտացոլող ցուցանմուշներ։


== Պատմություն ==
Նիզամի Գյանջևիի թանգարանի շինարարությունը սկսվել է 2012 թվականի վերջին։ Թանգարանի առջև Նիզամի Գյանջևիի կիսանդրին է տեղադրվել։ Թանգարանը գտնվում է Նիզամիի դամբարանի կողքին։ Թանգարանում տեղադրվել է բանաստեղծի կյանքն ու ստեղծագործությունը արտացոլող մոնիտորը։ Գիտահետազոտական բաժինում ստեղվեց բոլոր պայմանները գիտական հետազոտությունների համար։ Այստեղ ցուցադրվում են գրքեր և մենագրություններ `նվիրված բանաստեղծի 800-ամյակին և 840-ամյակին։
Թանգարանում նաև ցուցադրվում է գրողի Ավստրիայի, Ռուսաստանի, Գերմանիայի, Մեծ Բրիտանիայի ազգային գրատարաններում, Եգիպտոսի Ալեքսանդրինա գրադարանում, Ֆրանսիայի Ստրասբուրգ Գրադարանում և ԱՄՆ Մետրոպոլիտենի թանգարանում պահպանված  հազվագյուտ «Խամսա» ձեռագրերի բնօրինակները և պատճենները։


== Պատկերասրահ ==
Հավաքածուներ
		
		


== Ծանոթագրություններ ==